Πρόταση

ΚΑΝΟΝΙΣΜΟΥ (ΕΚ) αριθ. . . . ΤΟΥ ΣΥΜΒΟΥΛΙΟΥ

της . . .

για τη θέσπιση ειδικού μέτρου υπέρ ορισμένων οσπριοειδών

(96/C 125/03)

96/0058 (CNS)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως τα άρθρα 42 και 43,

την πρόταση της Επιτροπής,

τη γνώμη του Ευρωπαϊκού Κοινοβουλίου,

τη γνώμη της Οικονομικής και Κοινωνικής Επιτροπής,

Εκτιμώντας:

ότι η κανονισμός (ΕΟΚ) αριθ. 762/89 (1), όπως τροποποιήθηκε από τον κανονισμό (ΕΟΚ) αριθ. 2064/92 (2), θέσπισε ένα ειδικό μέτρο υπέρ ορισμένων οσπριοειδών 7 ότι η ισχύς του εν λόγω κανονισμού λήγει στις 30 Ιουνίου 1996 7

ότι η διατήρηση οσπριοειδών όπως είναι οι φακές, τα ρεβύθια και τα λαθούρια, εκφράζει κοινοτικά οικονομικά σημφέροντα 7

ότι ο στόχος της διατήρησης των εν λόγω καλλιεργειών δύναται να επιτευχθεί με τη χορήγηση ενίσχυσης ανά εκτάριο 7 ότι το ύψος της ενίσχυσης πρέπει να καθορισθεί σε επίπεδο που να επιτρέπει την επίτευξη του προαναφερθέντος στόχου 7 ότι είναι ενδεδειγμένο το ύψος της ενίσχυσης των 181 Ecu ανά εκτάριο που χορηγείται επί του παρόντος 7

ότι ο κανονισμός (ΕΟΚ) αριθ. 1765/92 του Συμβουλίου, της 30ής Ιουνίου 1992, για τη θέσπιση καθεστώτος στήριξης των παραγωγών ορισμένων αροτραίων καλλιεργειών (3), όπως τροποποιήθηκε τελευταία με τον κανονισμό (ΕΚ) αριθ. . . . (4), θέσπισε ορισμένους όρους σχετικά με τις εκτάσεις που είναι επιλέξιμες για τη χορήγηση αντισταθμιστικής ενίσχυσης, ιδίως στον τομέα των ελαιούχων προϊόντων 7 ότι με την καλλιέργεια των οσπριοειδών επιτυγχάνεται η δέουσα εναλλακτική λύση και αποφεύγεται η αποσταθεροποίηση των αγορών της Κοινότητας 7 ότι πρέπει εντούτοις να αποφευχθεί η πολύ μεγάλη επέκταση της καλλιέργειας αυτής 7 ότι ο καθορισμός της μεγίστης εγγυημένης έκτασης σε 400 000 εκτάρια ανταποκρίνεται σ' αυτό το στόχο,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Θεσπίζεται η χορήγηση ενίσχυσης για την παραγωγή των ακόλουθων οσπριοειδών:

- οι φακές που υπάγονται στον κωδικό ΣΟ 0713 40 90, άλλες,

- τα ρεβύθια που υπάγονται στον κωδικό ΣΟ 0713 20 90, άλλα,

- τα λαθούρια των ειδών Vicia sativa L. και Vicia ervilla Willd., που υπάγονται στον κωδικό ΣΟ ex 0713 90 90, άλλα.

Άρθρο 2

1. Η ενίσχυση χορηγείται για την παραγωγή των οσπριοειδών που αναφέρονται στο άρθρο 1, ανά περίοδο εμπορίας. Η εν λόγω περίοδος εμπορίας αρχίζει την 1η Ιουλίου και λήγει στις 30 Ιουνίου.

Δεν είναι επιλέξιμες για τη χορήγηση της ενίσχυσης, που αναφέρεται στην παράγραφο 1, οι εκτάσεις που χρηματοδοτούνται στο πλαίσιο της παραγράφου 2 ή 3 του άρθρου 1 του κανονισμού (ΕΟΚ) αριθ. 729/70 (5), όπως τροποποιήθηκε τελευταία από τον κανονισμό (ΕΟΚ) αριθ. 2048/88 (6).

2. Με την επιφύλαξη των διατάξεων του άρθρου 3, η ενίσχυση ανά εκτάριο σπαρθείσας και συγκομισθείσας έκτασης, καθορίζεται σε 181 Ecu ανά εκτάριο.

Άρθρο 3

Σε περίπτωση που οι εκτάσεις που χρησιμοποιούνται για την παραγωγή των οσπριοειδών που αναφέρονται στο άρθρο 1, υπερβαίνουν τη μέγιστη εγγυημένη έκταση των 400 000 εκταρίων, η ενίσχυση μειώνεται κατ' αναλογία κατά τη διάρκεια της εν λόγω περιόδου εμπορίας.

Άρθρο 4

Η ενίσχυση στην παραγωγή που θεσπίζεται με τον παρόντα κανονισμό θεωρείται ως μέτρο παρέμβασης που προορίζεται για τη ρύθμιση των γεωργικών αγορών, κατά την έννοια του άρθρου 3 παράγραφος 3 του κανονισμού (ΕΟΚ) αριθ. 729/70.

Άρθρο 5

1. Τα κράτη μέλη ανακοινώνουν στην Επιτροπή το αργότερο την 15η Σεπτεμβρίου κάθε περιόδου εμπορίας, τις εκτάσεις για τις οποίες έχει υποβληθεί αίτηση για τη χορήγηση ενίσχυσης.

2. Τα κράτη μέλη ανακοινώνουν στην Επιτροπή το αργότερο μέχρι την 1η Νοεμβρίου κάθε περιόδου εμπορίας, τις εκτάσεις για τις οποίες πρέπει να χορηγηθεί η ενίσχυση.

Άρθρο 6

Η Επιτροπή θεσπίζει τα μέτρα εφαρμογής σύμφωνα με τη διαδικασία που προβλέπεται στο άρθρο 17 του κανονισμού (ΕΚ) αριθ. 603/95 (1). Σύμφωνα με την εν λόγω διαδικασία, η Επιτροπή καθορίζει την υπέρβαση της μέγιστης εγγυημένης έκτασης και προσδιορίζει την τελική ενίσχυση, το αργότερο μέχρι την 15η Νοεμβρίου της συγκεκριμένης περιόδου εμπορίας.

Άρθρο 7

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από της 1ης Ιουλίου 1996.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

. . ., . . . .

Γα το Συμβούλιο

. . .

(1) ΕΕ αριθ. L 80 της 23. 1. 1989, σ. 76.

(2) ΕΕ αριθ. L 215 της 30. 7. 1992. σ. 47.

(3) ΕΕ αριθ. L 181 της 1. 7. 1992, σ. 12.

(4) Βλέπε σελίδα 1 της παρούσας Επίσημης Εφημερίδας.

(5) ΕΕ αριθ. L 94 της 28. 4. 1970, σ. 13.

(6) ΕΕ αριθ. L 185 της 15. 7. 1988, σ. 1.

(1) ΕΕ αριθ. L 63 της 21. 3. 1995, σ. 1.